Isɣaren bac ad nesbent fell-asen ass n lɛers, ad hent-ḍefrent sen niɣ tlata n yirgazen ad uten lbarud, u tisdnan-idin ttɣennant si ha ad xeldent ad dawint tizedmin n yisɣaren, ald ad d-wellant tsednan-idin ad afen tameṭṭut tweǧǧed-asen amekli ad asent-tseqqa ad feḍren, taɛecwit ad fetlent aberbuc, ma ɣer wadečča-idin ad summent acexcux, tteggent-it i umekli, ma d abrbuc ad yemmug i umensi, lweqt-idin teyya yettɣennan ttɣennant teyya iḍebbxen ḍebxennt, ḥed ittegg zirawi ḥed itteg aberbuc, ad yexleḍ luhayem n ddhur ad kkren ad d-awin taslit, si ha ad texled taddart ad ttlaqqan s leɣna d Lbarud d tlilwin, si ha ad texled ad tger tiseggit ɣef yixef- 27 -